บริการธนาคารออนไลน์แบงก์ซีไอเอ็มบี ไทยคว้า 3 รางวัล
บริการธนาคารออนไลน์แบงก์ซีไอเอ็มบี ไทยคว้า 3 รางวัล ฟังก์ชั่นการใช้งานตอบโจทย์ช่วงโควิด
10 มิ.ย. 2564

นายไพศาล ธรรมโพธิทอง ผู้ช่วยกรรมการผู้จัดการใหญ่ ธุรกรรมการเงิน ธนาคาร ซีไอเอ็มบี ไทย เปิดเผยว่า บริการ [email protected] Mobile App เป็นธนาคารออนไลน์ ที่ช่วยอำนวยความสะดวกให้ลูกค้าธุรกิจสามารถทำธุรกรรมต่างๆ ทางธุรกิจได้ทางมือถือ โดยเปิดให้บริการครั้งแรกต้นปี 2563 ซึ่งเป็นช่วงเวลาเดียวกับที่โควิดเริ่มแพร่ระบาดในประเทศไทย [email protected] Mobile App จึงกลายเป็นเครื่องมือที่เข้ามาช่วยลูกค้าธุรกิจทำธุรกรรมธุรกิจจากที่ไหนก็ได้ ลดการเดินทางไปสาขา ทำได้ทุกที่ทุกเวลา ลดความเสี่ยงจากโควิดยิ่งไปกว่านั้น นอกจากลูกค้าจะได้ประหยัดเวลา ประหยัดค่าใช้จ่ายด้านการเดินทาง การเปิดใช้งานคู่กับ บัญชี CIMB Biz Account ที่ให้ฟรีค่าธรรมเนียมการทำธุรกรรม และยังให้ดอกเบี้ยสูงอีกด้วย เป็นความคุ้มค่า ช่วยลูกค้าประหยัดค่าใช้จ่ายได้ในภาวะเศรษฐกิจที่ยังไม่กลับมาเปิดเป็นปกติจากฟังก์ชั่นในการใช้งานและประสบการณ์ที่ลูกค้าได้รับ ส่งผลให้บริการ [email protected] Mobile App ของธนาคาร คว้า 3 รางวัล จากเวที Digital CX Awards 2021“จุดเด่นของบริการ [email protected] Mobile App คือ ใช้งานสะดวก ลูกค้าไม่ต้องจดจำรหัสเข้าใช้งานหลายชุด สามารถทำธุรกรรมได้ทั้งแอปมือถือ หรือทำผ่าน website บนโน้ตบุ๊กก็ได้ ส่วนจุดแข็งของบริการนี้ คือ ลูกค้าสามารถบริหารบัญชีธุรกิจที่มีอยู่กับ CIMB ได้ทุกบัญชีทั่ว ASEAN นับเป็นความสะดวกสบายที่มอบให้ลูกค้าตามวิสัยทัศน์ ที่จะเป็น ‘a digital-led bank with ASEAN reach’ ผลตอบรับที่ดีมากจากลูกค้า สะท้อนจากอัตราการเติบโตของปริมาณผู้ใช้งานจากปีที่แล้วมาถึงปัจจุบัน เพิ่มขึ้น 300%” นายไพศาล กล่าว สำหรับ 3 รางวัลที่ได้รับจาก Digital CX Awards 2021 ประกอบด้วย รางวัล “Winner: Outstanding Transformation in Digital CX During Covid-19 (Transaction Banking)” รางวัล “Winner: Outstanding Use of Digital Channels for Improved CX (Transaction Banking)” และรางวัล “Highly Acclaimed: Outstanding Digital CX in Banking App Platform”สำหรับลูกค้าธุรกิจ ที่สนใจบริการธนาคารออนไลน์เพื่อธุรกิจ สอบถามข้อมูลเพิ่มเติมได้ที่ 02 626 7771